title: 2010/674/EU: A Tanács határozata ( 2010. július 26. ) az Európai Unió, Izland, Liechtenstein és Norvégia között a 2009–2014 közötti időszakra vonatkozó EGT Finanszírozási Mechanizmusról szóló megállapodás, az Európai Unió és Norvégia közötti 2009–2014 közötti időszakra vonatkozó Norvég Finanszírozási Mechanizmusról szóló megállapodás, az Európai Gazdasági Közösség és Izland közötti megállapodás egyes halak és halászati termékek Európai Unióba történő behozatalára 2009–2014 között alkalmazandó különleges rendelkezésekről szóló kiegészítő jegyzőkönyvének, valamint az Európai Gazdasági Közösség és Norvégia közötti megállapodás egyes halak és halászati termékek Európai Unióba történő behozatalára 2009–2014 között alkalmazandó különleges rendelkezésekről szóló kiegészítő jegyzőkönyvének aláírásáról és ideiglenes alkalmazásáról#Megállapodás az Európai Unió, Izland, a Liechtensteini Hercegség és a Norvég Királyság között a 2009–2014 közötti időszakra vonatkozó EGT Finanszírozási Mechanizmusról#Megállapodás a Norvég Királyság és az Európai Unió között a Norvég Finanszírozási Mechanizmusról a 2009–2014 közötti időszakban#Az Európai Gazdasági Közösség és az Izlandi Köztársaság közötti megállapodásról kiegészítő jegyzőkönyv#Az Európai Gazdasági Közösség és a Norvég Királyság közötti megállapodás kiegészítő jegyzőkönyve

text:
               9.11.2010

               HU

               Az Európai Unió Hivatalos Lapja

               L 291/1

         A TANÁCS HATÁROZATA
   (2010. július 26.)
   az Európai Unió, Izland, Liechtenstein és Norvégia között a 2009–2014 közötti időszakra vonatkozó EGT Finanszírozási Mechanizmusról szóló megállapodás, az Európai Unió és Norvégia közötti 2009–2014 közötti időszakra vonatkozó Norvég Finanszírozási Mechanizmusról szóló megállapodás, az Európai Gazdasági Közösség és Izland közötti megállapodás egyes halak és halászati termékek Európai Unióba történő behozatalára 2009–2014 között alkalmazandó különleges rendelkezésekről szóló kiegészítő jegyzőkönyvének, valamint az Európai Gazdasági Közösség és Norvégia közötti megállapodás egyes halak és halászati termékek Európai Unióba történő behozatalára 2009–2014 között alkalmazandó különleges rendelkezésekről szóló kiegészítő jegyzőkönyvének aláírásáról és ideiglenes alkalmazásáról
   (2010/674/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben 218. cikkének (5) bekezdésével,
   tekintettel az Európai Bizottság javaslatára,
   mivel:

               (1)

               2009. április 30-án a következő finanszírozási mechanizmusok és együttműködési programok jártak le:

                           —

                           A 2004–2009 közötti időszakra vonatkozó EGT Finanszírozási Mechanizmus, melyről az Európai Gazdasági Térségről szóló megállapodás (a továbbiakban: EGT-megállapodás) 38a. jegyzőkönyve (1) rendelkezik, melyet a Bolgár Köztársaságnak és Romániának az Európai Gazdasági Térségben való részvételéről szóló kiegészítés (2) módosított 2007-ben,

                           —

                           a 2004–2009 közötti időszakra vonatkozó Norvég Finanszírozási Mechanizmus, amelyről a Norvég Királyság és az Európai Közösség között létrejött, a 2004–2009 közötti időszakra vonatkozó norvég finanszírozási mechanizmusről szóló megállapodás rendelkezik (3),

                           —

                           az együttműködési program, amelyet a Norvég Királyság és az Európai Unió között Bulgária gazdasági növekedése és fenntartható fejlődése érdekében elfogadott együttműködési programról szóló, levélváltás formájában létrejött megállapodás említ (4),

                           —

                           az együttműködési program, amelyet a Norvég Királyság és az Európai Unió között Románia gazdasági növekedése és fenntartható fejlődése érdekében elfogadott együttműködési programról szóló, levélváltás formájában létrejött megállapodás említ (5).

               (2)

               Az Európai Gazdasági Térség gazdasági és társadalmi különbségeinek enyhítésére továbbra is szükség van. Ezért új mechanizmust kell létrehozni az EGT-hez tartozó EFTA-államok pénzügyi hozzájárulásairól, és új Norvég Finanszírozási Mechanizmust kell létrehozni.

               (3)

               E célból a Bizottság az Unió nevében Izlanddal, Liechtensteinnel és Norvégiával kötendő, a 2009–2014 közötti időszakra vonatkozó új EGT Finanszírozási Mechanizmusról szóló megállapodásról, és annak mellékletéről tárgyalt. A melléklet a megállapodáshoz csatolt, 38b. elnevezésű jegyzőkönyv formájában fog megvalósulni. E célból a Bizottság az Unió nevében Norvégiával is tárgyalt a 2009–2014 közötti időszakra vonatkozó új Norvég Finanszírozási Mechanizmusról szóló megállapodásról.

               (4)

               Későbbi időpontban való megkötésükre tekintettel ezeket a megállapodásokat alá kell írni.

               (5)

               Az Izlanddal és Norvégiával kötött szabadkereskedelmi megállapodások kiegészítő jegyzőkönyveiben rögzített, az Unióba irányuló egyes halak és halászati termékek importjára alkalmazandó különleges rendelkezések, amelyekről a következő jegyzőkönyvek rendelkeznek, 2009. április 30-án lejártak, és az említett jegyzőkönyvek 2. cikkeinek megfelelően azokat felül kell vizsgálni:

                           —

                           az Európai Gazdasági Közösség és az Izlandi Köztársaság közötti megállapodásnak a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, Málta, a Lengyel Köztársaság, a Szlovén Köztársaság és a Szlovák Köztársaság csatlakozása következtében létrejött kiegészítő jegyzőkönyve (6),

                           —

                           az Európai Gazdasági Közösség és a Norvég Királyság közötti megállapodásnak a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, Málta, a Lengyel Köztársaság, a Szlovén Köztársaság és a Szlovák Köztársaság csatlakozása következtében létrejött kiegészítő jegyzőkönyve (7),

                           —

                           az Európai Gazdasági Közösség és Izland közötti megállapodásnak Bulgária és Románia Európai Unióhoz való csatlakozása következtében létrejött kiegészítő jegyzőkönyve (8),

                           —

                           az Európai Gazdasági Közösség és a Norvég Köztársaság közötti megállapodásnak Bulgária és Románia Európai Unióhoz való csatlakozása következtében létrejött kiegészítő jegyzőkönyve (9).

               (6)

               E célból a Bizottság az Európai Unió nevében tárgyalásokat folytatott Izlanddal és Norvégiával e szabadkereskedelmi megállapodások új kiegészítő jegyzőkönyveiről, hogy az Izlandról és Norvégiából származó, Unióba importált egyes halakra és halászati termékekre alkalmazandó különleges rendelkezéseket rögzítsen a 2009–2014 közötti időszakra.

               (7)

               E kiegészítő jegyzőkönyveket – későbbi időpontban történő megkötésükre is figyelemmel – alá kell írni.

               (8)

               A meglevő finanszírozási mechanizmusok új mechanizmusokkal való felváltása, amelyek különböző időszakokra, az alapok különböző összegeire és a különböző végrehajtási intézkedésekre vonatkoznak, továbbá az egyes halak és halászati termékekre vonatkozó konceszsziók megújítása és kiterjesztése egészében véve az EGT-hez tartozó EFTA államokkal való társulás fejlesztésének fontos elemét képezi, amely alátámasztja az Európai Unió működéséről szóló szerződés 217. cikkére való hivatkozást.

               (9)

               A (4) preambulumbekezdésben említett megállapodások és a (7) preambulumbekezdésben említett jegyzőkönyvek megkötéséhez szükséges eljárások befejezéséig a megállapodásokat és a kiegészítő jegyzőkönyveket ideiglenesen alkalmazni kell,

         ELFOGADTA EZT A HATÁROZATOT:
   1. cikk
   A Tanács – megkötésükre figyelemmel – felhatalamzást ad a következő megállapodásoknak és jegyzőkönyveknek az Európai Unió nevében történő jóváhagyására:

               —

               az Európai Unió, Izland, a Liechtensteini Hercegség és a Norvég Királyság közötti megállapodás és annak melléklete a 2009–2014 közötti időszakra vonatkozó EGT Finanszírozási Mechanizmusról,

               —

               a Norvég Királyság és az Európai Unió közötti megállapodás a 2009–2014 közötti időszakra vonatkozó Norvég Finanszírozási Mechanizmusról,

               —

               az Európai Gazdasági Közösség és az Izlandi Köztársaság közötti megállapodás kiegészítő jegyzőkönyve és annak melléklete,

               —

               az Európai Gazdasági Közösség és a Norvég Királyság közötti megállapodás kiegészítő jegyzőkönyve és annak melléklete.

         A megállapodások, kiegészítő jegyzőkönyvek és azok mellékleteinek szövegét csatolták ehhez a határozathoz.
   2. cikk
   A Tanács elnöke felhatalmazást kap, hogy kijelölje az(oka)t a személy(eke)t, aki(k) megkötésükre figyelemmel jogosult(ak) az Unió nevében ezen megállapodások és jegyzőkönyvek aláírására.
   3. cikk
   A megkötésükre vonatkozó eljárások befejeződéséig az 1. cikkben említett megállapodásokat és jegyzőkönyveket a következő időpontoktól ideiglenesen alkalmazni kell:

               —

               az Európai Unió, Izland, a Liechtensteini Hercegség és a Norvég Királyság közötti megállapodást és annak mellékletét a 2009–2014 közötti időszakra vonatkozó EGT Finanszírozási Mechanizmusról az erről szóló utolsó értesítés letétbe helyezését követő első hónap első napjától,

               —

               a Norvég Királyság és az Európai Unió közötti megállapodást a 2009–2014 közötti időszakra vonatkozó Norvég Finanszírozási Mechanizmusról az erről szóló utolsó értesítés letétbe helyezését követő első hónap első napjától,

               —

               az Európai Gazdasági Közösség és az Izlandi Köztársaság közötti megállapodás kiegészítő jegyzőkönyvét és annak mellékletét az erről szóló utolsó értesítés letétbe helyezését követő harmadik hónap első napjától,

               —

               az Európai Gazdasági Közösség és a Norvég Királyság közötti megállapodás kiegészítő jegyzőkönyvét és annak mellékletét az erről szóló utolsó értesítés letétbe helyezését követő harmadik hónap első napjától.

         4. cikk
   Ez a határozat az elfogadásának napján lép hatályba.

      Kelt Brüsszelben, 2010. július 26-án.

            a Tanács részéről

            az elnök

         S. VANACKERE

      (1)  HL L 130., 2004.4.29., 14. o.

      (2)  HL L 221., 2007.8.25., 18. o.

      (3)  HL L 130., 2004.4.29., 81. o.

      (4)  HL L 221., 2007.8.25., 46. o.

      (5)  HL L 221., 2007.8.25., 52. o.

      (6)  HL L 130., 2004.4.29., 85. o.

      (7)  HL L 130., 2004.4.29., 89. o.

      (8)  HL L 221., 2007.8.25., 58. o.

      (9)  HL L 221., 2007.8.25., 62. o.

      MEGÁLLAPODÁS
      az Európai Unió, Izland, a Liechtensteini Hercegség és a Norvég Királyság között a 2009–2014 közötti időszakra vonatkozó EGT Finanszírozási Mechanizmusról
      AZ EURÓPAI UNIÓ,
      IZLAND,
      A LIECHTENSTEINI HERCEGSÉG,
      A NORVÉG KIRÁLYSÁG,
      MIVEL az Európai Gazdasági Térségről szóló megállapodás (EGT-megállapodás) szerződő felei megegyeztek a régióik közötti gazdasági és szociális egyenlőtlenségek csökkentésének szükségességéről a közöttük zajló kereskedelem és gazdasági kapcsolatok folyamatos és kiegyensúlyozott erősítésének ösztönzése érdekében,
      MIVEL e célkitűzéshez való hozzájárulás érdekében az EFTA-államok finanszírozási mechanizmust hoztak létre az Európai Gazdasági Térség keretében,
      MIVEL az EGT Finanszírozási Mechanizmust 2004–2009 közötti időszakban szabályozó rendelkezéseket a 38a. jegyzőkönyv tartalmazza, valamint az EGT-megállapodás 38a. jegyzőkönyvének kiegészítése,
      MIVEL az Európai Gazdasági Térség gazdasági és szociális egyenlőtlenségek csökkentésére továbbra is szükség van, ezért új mechanizmust kell létrehozni az EGT-hez tartozó EFTA-államok pénzügyi hozzájárulásairól a 2009–2014 közötti időszakra,
      ELHATÁROZTÁK, HOGY MEGKÖTIK A KÖVETKEZŐ MEGÁLLAPODÁST:
      1. cikk
      Az EGT-megállapodás 117. cikke szövegének helyébe a következő szöveg lép:

         „A finanszírozási mechanizmusokra irányadó rendelkezéseket a 38. jegyzőkönyv, a 38a. jegyzőkönyv, a 38a. jegyzőkönyv kiegészítése és a 38b. jegyzőkönyv tartalmazza.”

      2. cikk
      Az EGT-megállapodás 38a. jegyzőkönyve után be kell illeszteni az új 38b. jegyzőkönyvet. A 38b. jegyzőkönyv szövegét e megállapodás melléklete tartalmazza.
      3. cikk
      A Szerződő Felek e megállapodást saját eljárási rendjük szerint megerősítik vagy jóváhagyják. A megerősítő vagy jóváhagyó okiratokat az Európai Unió Tanácsának Főtitkárságán kell letétbe helyezni.
      E megállapodás az utolsó megerősítő vagy jóváhagyó okirat letétbe helyezését követő második hónap első napján lép hatályba.
      Az első és második bekezdésben említett eljárások befejeződéséig ezt a megállapodást az erről szóló utolsó értesítés letétbe helyezését követő első hónap első napjától ideiglenesen alkalmazni kell.
      4. cikk
      E megállapodás egyetlen eredeti példányban, angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, izlandi és norvég nyelven készült, és az e nyelveken készült szövegeinek mindegyike egyaránt hiteles; a megállapodást az Európai Unió Tanácsának Főtitkárságánál helyezik letétbe, amely minden részes fél részére eljuttat egy-egy hitelesített másolatot.

         Съставено в Брюксел на двадесет и осми юли две хиляди и десета година и деветнадесети август две хиляди и десета година.
         Hecho en Bruselas, el veintiocho de julio de dos mil diez y el diecinueve de agosto de dos mil diez.
         V Bruselu dne 28. července 2010 a 19. srpna 2010.
         Udfærdiget i Bruxelles, den 28. juli 2010 og den 19. august 2010.
         Geschehen zu Brüssel am 28. Juli 2010 und am 19. August 2010.
         Brüsselis kahe tuhande kümnenda aasta juulikuu kahekümne kaheksandal ja augustikuu üheksateistkümnendal päeval
         Έγινε στις Βρυξέλλες, στις 28 Iουλίου 2010 και στις 19 Αυγούστου 2010.
         Done at Brussels on the twenty-eighth day of July and on the nineteenth day of August in the year two thousand and ten.
         Fait à Bruxelles, le vingt-huit juillet deux mil dix et le dix-neuf août deux mil dix.
         Fatto a Bruxelles, addì ventotto luglio duemiladieci e diciannove agosto duemiladieci.
         Briselē, 2010. gada 28. jūlijā un 2010. gada 19. augustā
         Priimta Briuselyje 2010 m. liepos 28 d. ir 2010 m. rugpjūčio 19 d.
         Kelt Brüsszelben, a kétezer-tizedik év július havának huszonnyolcadik napján és a kétezer-tizedik év augusztus havának tizenkilencedik napján.
         Magħmul fi Brussell, it-28 ta’ Lulju 2010 u d-19 ta’ Awwissu 2010.
         Gedaan te Brussel, 28 juli 2010 en 19 augustus 2010.
         Sporządzono w Brukseli dnia 28 lipca 2010 r. i 19 sierpnia 2010 r.
         Feito em Bruxelas, em vinte e oito de Julho de dois mil e dez e em dezanove de Agosto de dois mil e dez.
         Întocmit la Bruxelles, 28 iulie 2010 și 19 august 2010.
         V Bruseli dvadsiateho ôsmeho júla dvetisícdesať a devätnásteho augusta dvetisícdesať.
         V Bruslju, 28. julija 2010 in 19. avgusta 2010.
         Tehty Brysselissä, kahdentenakymmenentenäkahdeksantena päivänä heinäkuuta vuonna kaksituhattakymmenen ja yhdeksäntenätoista päivänä elokuuta vuonna kaksituhattakymmenen
         Som skedde i Bryssel den tjugoåttonde juli tjugohundratio och den nittonde augusti tjugohundratio.
         Gert í Brussel, 28. júlí 2010 og 19. ágúst 2010.
         Utferdiget i Brussel, den 28. juli 2010 og den 19. august 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            Für das Fürstentum Liechtenstein

            For Konveriket Norge

         MELLÉKLET

            38 B. JEGYZŐKÖNYV

            AZ EGT FINANSZÍROZÁSI MECHANIZMUSRÓL (2009–2014)

         1. cikk
         A 3. cikkben felsorolt kiemelt területeken folyó prioritást élvező ágazatoknak nyújtott pénzügyi támogatásokkal Izland, Liechtenstein és Norvégia (EFTA-államok) hozzájárulnak az Európai Gazdasági Térségen belüli gazdasági és szociális egyenlőtlenségek csökkentéséhez, valamint a kedvezményezett államokhoz fűződő kapcsolataik erősítéséhez.
         2. cikk
         Az 1. cikkben említett pénzügyi hozzájárulás teljes összege 988,5 millió EUR, amelyet a 2009. május 1-jétől2014. április 30-áig terjedő időszakban évente 197,7 millió EUR összegű részletekben bocsátanak kötelezettségvállalás céljából rendelkezésre.
         3. cikk
         (1)   A következő kiemelt ágazatokban igényelhető pénzügyi hozzájárulás:

                     a)

                     környezetvédelem és környezetgazdálkodás;

                     b)

                     éghajlatváltozás és megújuló energia;

                     c)

                     civil társadalom;

                     d)

                     humán és szociális fejlesztés;

                     e)

                     kulturális örökség megőrzése.

               (2)   A tudományos kutatások csak akkor finanszírozhatók, ha egy vagy több kiemelt területen folynak.
         (3)   Az egyes kedvezményezett államok indikatív allokációs célja legalább összesen 30 % az a) és b) kiemelt ágazatokban és 10 % a c) kiemelt ágazatban. A kiemelt ágazatokat a 8. cikk (2) bekezdésében ismertetett eljárásnak megfelelően kell kiválasztani, rugalmas módon koncentrálni és a kedvezményezett államok különböző szükségleteihez igazítani, figyelembe véve ezek méretét és a hozzájárulás összegét.
         4. cikk
         (1)   Az EFTA hozzájárulása nem haladja meg a programköltségek 85 %-át. Különleges esetekben elérheti a programköltségek 100 %-át.
         (2)   Az állami támogatásokra vonatkozó szabályokat figyelembe kell venni.
         (3)   Az Európai Bizottság valamennyi programot és a programok minden jelentős változását megvizsgálja az Európai Unió célkitűzéseivel való összeegyeztethetőség szempontjából.
         (4)   A projektek tekintetében az EFTA-államok felelőssége a pénzeszközöknek a terveknek megfelelő rendelkezésre bocsátására korlátozódik. Harmadik féllel szemben nem felelnek.
         5. cikk
         Az alapok a következő kedvezményezett országok számára lesznek elérhetők: Bulgária, a Cseh Köztársaság, Észtország, Görögország, Spanyolország, Ciprus, Lettország, Litvánia, Magyarország, Málta, Lengyelország, Portugália, Románia, Szlovénia és Szlovákia.
         Spanyolország számára átmeneti támogatásként 45,85 millió EUR-t különítenek el a 2009. május 1–2013. december 31. közötti időszakra. Bár számolni kell átmeneti kiigazításokkal, a pénzeszközök többi részét a következő felosztás szerint teszik elérhetővé:

                     Pénzeszközök
                     (millió EUR)

                     Bulgária

                     78,60

                     Cseh Köztársaság

                     61,40

                     Észtország

                     23,00

                     Görögország

                     63,40

                     Ciprus

                     3,85

                     Lettország

                     34,55

                     Litvánia

                     38,40

                     Magyarország

                     70,10

                     Málta

                     2,90

                     Lengyelország

                     266,90

                     Portugália

                     57,95

                     Románia

                     190,75

                     Szlovénia

                     12,50

                     Szlovákia

                     38,35

               6. cikk
         A le nem kötött rendelkezésre álló pénzeszközöknek a kedvezményezett államok kiemelt projektjei közötti újbóli elosztása céljából 2011 novemberében és 2013 novemberében felülvizsgálatra kerül sor.
         7. cikk
         (1)   Az ebben a jegyzőkönyvben meghatározott pénzügyi hozzájárulást szorosan össze kell hangolni Norvégiának a norvég finanszírozási mechanizmus által előírt kétoldalú hozzájárulásával.
         (2)   Az EFTA-államok különösen arról gondoskodnak, hogy az előző bekezdésben említett mindkét finanszírozási mechanizmus esetében azonos kérelmezési eljárás és végrehajtási szabályok érvényesüljenek.
         (3)   Az Európai Unió kohéziós politikájában bekövetkező vonatkozó változásokat megfelelően figyelembe kell venni.
         8. cikk
         Az EGT Finanszírozási Mechanizmus alkalmazására a következők vonatkoznak:

                     (1)

                     A végrehajtás minden szakaszában az átláthatóság, elszámoltathatóság és költséghatékonyság legmagasabb szintjét, valamint a felelősségteljes kormányzás, a fenntartható fejlődés és a nemek közti egyenlőség elveit kell alkalmazni. Az EGT Finanszírozási Mechanizmusának célkitűzéseit a kedvezményezett államok és az EFTA-államok közötti szoros együttműködés keretében kell megvalósítani.

                     (2)

                     A hatékony és célzott végrehajtás biztosítása érdekében, valamint a nemzeti prioritásokat figyelembe véve az EFTA-államoknak minden kedvezményezett állammal egyetértési megállapodást kell kötni, amely meghatározza a többéves programozás keretét, valamint az igazgatás és az ellenőrzés struktúráit.

                     (3)

                     Az egyetértési megállapodás megkötését követően a kedvezményezett államok programjavaslatokat nyújtanak be. Az EFTA-államok értékelik és jóváhagyják a javaslatokat, majd támogatási megállapodásokat kötnek a kedvezményezett államokkal minden egyes program vonatkozásában. A program részletességének szintje figyelembe veszi a hozzájárulás mértékét. A programokon belül kivételes esetekben projektek is említhetők, továbbá ezek kiválasztásának, jóváhagyásának és ellenőrzésének feltételei, összhangban a végrehajtásra vonatkozó (8) bekezdésben említett rendelkezésekkel.
                     A jóváhagyott programok végrehajtása a kedvezményezett állam felelőssége. A kedvezményezett államoknak megfelelő igazgatási és ellenőrzési rendszereket kell biztosítaniuk annak érdekében, hogy hatékony végrehajtást és igazgatást biztosítsanak.

                     (4)

                     A széles körű részvétel biztosítása érdekében adott esetben partnerségeket kell alkalmazni a pénzügyi hozzájárulás előkészítése, végrehajtása, nyomon követése és értékelése során. A partnerek lehetnek többek között helyi, regionális és nemzeti szintűek, érkezhetnek a magánszektorból, civil társadalomból, és szociális partnerek is lehetnek a kedvezményezett államokban és az EFTA-államokban.

                     (5)

                     Az EGT Finanszírozási Mechanizmus igazgatására hivatott ellenőrzési rendszernek biztosítania kell a hatékony és eredményes pénzgazdálkodás elvének tiszteletben tartását. Az EFTA-államok nemzeti előírásaiknak megfelelően ellenőrzéseket végezhetnek. E célból a kedvezményezett államok megadnak minden szükséges segítséget, tájékoztatást és dokumentációt. Szabálytalanságok esetén az EFTA-államok felfüggeszthetik a finanszírozást és visszakövetelhetik a pénzeszközöket.

                     (6)

                     A kedvezményezett államokban a többéves programozás keretében bármelyik projekt végrehajtható a kedvezményezett államokban és az EFTA-államokban letelepedett szervezetekkel együttműködésben, a közbeszerzésre alkalmazandó szabályoknak megfelelően.

                     (7)

                     Az EFTA-államok igazgatási költségeit a 2. cikkben említett általános összegből fedezik, amelyeket a (8) bekezdésben említett végrehajtási rendelkezések részleteznek majd.

                     (8)

                     Az EFTA-államok létrehoznak egy bizottságot az EGT Finanszírozási Mechanizmus általános igazgatására. Az EGT finanszírozási mechanizmusának gyakorlati alkalmazására vonatkozó további szükséges rendelkezéseket az EFTA-államok bocsátják ki a kedvezményezett államokkal folytatott konzultációt követően. Az EFTA-államok arra törekednek, hogy e rendelkezéseket az egyetértési megállapodások aláírását megelőzően kibocsássák.

               9. cikk
         Az ötéves időszak végén, a megállapodás alapján fennálló jogok és kötelezettségek sérelme nélkül, a Szerződő Felek a megállapodás 115. cikke alapján felülvizsgálják majd az Európai Gazdasági Térségen belül fennálló gazdasági és társadalmi különbségek kezelésének szükségességét.

      MEGÁLLAPODÁS
      a Norvég Királyság és az Európai Unió között a Norvég Finanszírozási Mechanizmusról a 2009–2014 közötti időszakban
      1. cikk
      A Norvég Királyság vállalja, hogy a 3. cikkben felsorolt kiemelt területeken folyó prioritást élvező ágazatoknak külön Norvég Finanszírozási Mechanizmuson keresztül nyújtott pénzügyi támogatásokkal ötéves időszakon keresztül hozzájárul az Európai Gazdasági Térségen belüli gazdasági és szociális egyenlőtlenségek csökkentéséhez, valamint a kedvezményezett államokhoz fűződő kapcsolatainak erősítéséhez.
      2. cikk
      Az 1. cikkben meghatározott pénzügyi hozzájárulás teljes összege 800 millió EUR, amelyet a 2009. május 1-jétől2014. április 30-áig terjedő időszakban évente 160 millió EUR összegű részletekben bocsátanak kötelezettségvállalás céljából rendelkezésre.
      3. cikk
      A következő kiemelt ágazatokban igényelhető pénzügyi hozzájárulás:

                  a)

                  szén-dioxid-leválasztás és -tárolás;

                  b)

                  környezetbarát ipari innováció;

                  c)

                  kutatás és ösztöndíjak;

                  d)

                  humán és szociális fejlesztés;

                  e)

                  bel- és igazságügy;

                  f)

                  a tisztességes munka és a háromoldalú párbeszéd ösztönzése.

            Az a) prioritási ágazat allokációs célja legalább 20 %. A kedvezményezett államok különböző szükségleteit és méretét megfelelő módon figyelembe veszik.
      Az egyes kedvezményezett államok számára elkülönített összegek egy százalékát félre kell tenni egy olyan alapba, amely a tisztességes munka és a háromoldalú párbeszéd ösztönzésére hivatott. Ezt az alapot a Norvég Királyság által kijelölt szerv működteti az 5. cikkben rögzített felosztási kulcsokkal összhangban.
      4. cikk
      A Norvég Királyság hozzájárulása nem haladja meg a programköltségek 85 %-át. Különleges esetekben elérheti a programköltségek 100 %-át.
      Az állami támogatásokra vonatkozó szabályokat figyelembe kell venni.
      Az Európai Bizottság megvizsgálja valamennyi programot és azok minden jelentős változását az Európai Unió célkitűzéseivel való összeegyeztethetőség szempontjából.
      A projektek tekintetében a Norvég Királyság felelőssége a pénzeszközöknek a terveknek megfelelő rendelkezésre bocsátására korlátozódik. Harmadik féllel szemben nem felelnek.
      5. cikk
      A kedvezményezett államok, Bulgária, a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Románia, Szlovénia és Szlovákia részére az alábbi felosztás szerint állnak rendelkezésre a pénzeszközök:

                  Kedvezményezett állam

                  Pénzeszközök (millió EUR)

                  Bulgária

                  48,00

                  Ciprus

                  4,00

                  Cseh Köztársaság

                  70,40

                  Észtország

                  25,60

                  Lengyelország

                  311,20

                  Lettország

                  38,40

                  Litvánia

                  45,60

                  Málta

                  1,60

                  Magyarország

                  83,20

                  Románia

                  115,20

                  Szlovénia

                  14,40

                  Szlovákia

                  42,40

            6. cikk
      A le nem kötött rendelkezésre álló pénzeszközöknek a kedvezményezett államok kiemelt projektjei közötti újbóli elosztása céljából 2011 novemberében és 2013 novemberében felülvizsgálatra kerül sor.
      7. cikk
      Az 1. cikk alapján fizetendő hozzájárulásokat szorosan össze kell hangolni az EFTA-államoknak az EGT Finanszírozási Mechanizmus által előírt kétoldalú hozzájárulásával.
      A Norvég Királyság különösen arról gondoskodik, hogy az előző bekezdésben említett mindkét finanszírozási mechanizmus esetében azonos kérelmezési eljárás és végrehajtási szabályok érvényesüljenek.
      Az Európai Unió kohéziós politikájában bekövetkező vonatkozó változásokat megfelelően figyelembe kell venni.
      8. cikk
      A Norvég Finanszírozási Mechanizmus alkalmazására a következők vonatkoznak:

                  1.

                  A végrehajtás minden szakaszában az átláthatóság, elszámoltathatóság és költséghatékonyság legmagasabb szintjét, valamint a felelősségteljes kormányzás, a fenntartható fejlődés és a nemek közti egyenlőség célkitűzéseit és elveit kell alkalmazni. A Norvég Finanszírozási Mechanizmus célkitűzéseit a kedvezményezett államok és a Norvég Királyság közötti szoros együttműködés keretében kell megvalósítani.

                  2.

                  A hatékony és célzott végrehajtás biztosítása érdekében, valamint a nemzeti prioritásokat figyelembe véve a Norvég Királyságnak minden kedvezményezett állammal egyetértési megállapodást kell kötnie, amely meghatározza a többéves programozás keretét, valamint az igazgatás és az ellenőrzés struktúráit.

                  3.

                  Az egyetértési megállapodás megkötését követően a kedvezményezett államok programjavaslatokat nyújtanak be. A Norvég Királyság értékeli és jóváhagyja a javaslatokat, majd minden egyes program vonatkozásában támogatási megállapodásokat köt a kedvezményezett államokkal. A program részletességének szintje figyelembe veszi a hozzájárulás mértékét. A programokon belül kivételes esetekben projektek is említhetők, továbbá ezek kiválasztásának, jóváhagyásának és ellenőrzésének feltételei, összhangban a végrehajtásra vonatkozó (8) bekezdésben említett rendelkezésekkel.
                  A jóváhagyott programok végrehajtása a kedvezményezett állam felelőssége. A kedvezményezett államoknak megfelelő igazgatási és ellenőrzési rendszereket kell biztosítaniuk annak érdekében, hogy hatékony végrehajtást és igazgatást biztosítsanak. Különleges körülmények esetén a kedvezményezett állam és a Norvég Királyság megállapodhatnak abban, hogy a programokat az általuk kijelölt szervek működtetik.

                  4.

                  A széles körű részvétel biztosítása érdekében adott esetben partnerségeket kell alkalmazni a pénzügyi hozzájárulás előkészítése, végrehajtása, nyomon követése és értékelése során. A partnerek lehetnek többek között helyi, regionális és nemzeti szintűek, érkezhetnek a magánszektorból, civil társadalomból, és szociális partnerek is lehetnek a kedvezményezett államokban és a Norvég Királyságban.

                  5.

                  A Norvég Finanszírozási Mechanizmus igazgatására hivatott ellenőrzési rendszernek biztosítania kell a hatékony és eredményes pénzgazdálkodás elvének tiszteletben tartását. A Norvég Királyság nemzeti előírásainak megfelelően ellenőrzéseket végezhet. E célból a kedvezményezett államok megadnak minden szükséges segítséget, tájékoztatást és dokumentációt. Szabálytalanságok esetén a Norvég Királyság felfüggesztheti a finanszírozást, és visszakövetelheti az alapokat.

                  6.

                  A kedvezményezett államokban a többéves programozás keretében bármelyik projekt végrehajtható a kedvezményezett államokban és a Norvég Királyságban letelepedett szervezetekkel együttműködésben, a közbeszerzésre alkalmazandó szabályoknak megfelelően.

                  7.

                  A Norvég Királyság igazgatási költségeit a 2. cikkben említett általános összegből fedezik, amelyeket a (8) bekezdésben említett végrehajtási rendelkezések részleteznek majd.

                  8.

                  A Norvég Finanszírozási Mechanizmus általános igazgatásáért a Norvég Királyság felelős, vagy bármely általa kijelölt szerv. A Norvég Finanszírozási Mechanizmusának alkalmazására vonatkozó további szükséges rendelkezéseket a Norvég Királyság EFTA-államok bocsátja ki a kedvezményezett államokkal való konzultációt követően. A Norvég Királyság arra törekszik, hogy e rendelkezéseket az egyetértési megállapodások aláírását megelőzően kibocsássák.

            9. cikk
      A Szerződő Felek e megállapodást saját eljárási rendjük szerint megerősítik vagy jóváhagyják. A megerősítő vagy jóváhagyó okiratokat az Európai Unió Tanácsának Főtitkárságán kell letétbe helyezni.
      E megállapodás az utolsó megerősítő vagy jóváhagyó okirat letétbe helyezését követő második hónap első napján lép hatályba.
      Az első és második bekezdésben említett eljárások befejeződéséig ezt a megállapodást az erről szóló utolsó értesítés letétbe helyezését követő első hónap első napjától ideiglenesen alkalmazni kell.
      10. cikk
      E megállapodás egyetlen eredeti példányban, angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, izlandi és norvég nyelven készült, és az e nyelveken készült szövegeinek mindegyike egyaránt hiteles; a megállapodást az Európai Unió Tanácsának Főtitkárságánál helyezik letétbe, amely minden részes fél részére eljuttat egy-egy hitelesített másolatot.

         Съставено в Брюксел на двадесет и осми юли две хиляди и десета година.
         Hecho en Bruselas, el veintiocho de julio de dos mil diez.
         V Bruselu dne 28. července 2010.
         Udfærdiget i Bruxelles, den 28. juli 2010.
         Geschehen zu Brüssel am 28. Juli 2010.
         Brüsselis kahe tuhande kümnenda aasta juulikuu kahekümne kaheksandal päeval
         Έγινε στις Βρυξέλλες, στις 28 Iουλίου 2010.
         Done at Brussels on the twenty-eighth day of July in the year two thousand and ten.
         Fait à Bruxelles, le vingt-huit juillet deux mil dix.
         Fatto a Bruxelles, addì ventotto luglio duemiladieci.
         Briselē, 2010. gada 28. jūlijā
         Priimta Briuselyje 2010 m. liepos 28 d.
         Kelt Brüsszelben, a kétezer-tizedik év július havának huszonnyolcadik napján.
         Magħmul fi Brussell, it-28 ta’ Lulju 2010.
         Gedaan te Brussel, 28 juli 2010.
         Sporządzono w Brukseli dnia 28 lipca 2010 r.
         Feito em Bruxelas, em vinte e oito de Julho de dois mil e dez.
         Întocmit la Bruxelles, 28 iulie 2010.
         V Bruseli dvadsiateho ôsmeho júla dvetisícdesať.
         V Bruslju, 28. julija 2010
         Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
         Som skedde i Bryssel den tjugoåttonde juli tjugohundratio.
         Utferdiget i Brussel, den 28. juli 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            For Konveriket Norge

      KIEGÉSZÍTŐ JEGYZŐKÖNYV
      az Európai Gazdasági Közösség és az Izlandi Köztársaság közötti megállapodásról
      AZ EURÓPAI UNIÓ,
      és
      IZLAND,
      TEKINTETTEL az Európai Közösség és az Izlandi Köztársaság között 1972. július 22-én aláírt megállapodásra, valamint a halak és halászati termékek Izland és a Közösség közötti kereskedelmére alkalmazandó jelenlegi szabályokra,
      TEKINTETTEL az Európai Gazdasági Közösség és az Izlandi Köztársaság közötti megállapodáshoz a Cseh Köztársaságnak, a Ciprusi Köztársaságnak, az Észt Köztársaságnak, a Lengyel Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Szlovén Köztársaságnak és a Szlovák Köztársaságnak az Európai Unióhoz való csatlakozása következtében csatolt kiegészítő jegyzőkönyvre és különösen annak 2. cikkére,
      TEKINTETTEL az Európai Gazdasági Közösség és Izland közötti megállapodáshoz a Bolgár Köztársaságnak és Romániának az Európai Unióhoz történő csatlakozása következtében csatolt kiegészítő jegyzőkönyvére és különösen annak 2. cikkére,
      ELHATÁROZTÁK, HOGY MEGKÖTIK A KÖVETKEZŐ JEGYZŐKÖNYVET:
      1. cikk
      Az Izlandról származó egyes halak és halászati termékek Európai Unióba történő behozatalára alkalmazandó különös rendelkezéseket e jegyzőkönyv és annak melléklete állapítja meg.
      Az éves vámmentes kontingenseket e jegyzőkönyv melléklete állapítja meg. E vámkontingensek 2009. május 1-jétől2014. április 30-ig érvényesek. Ezen időszak végéig minden érintett érdekeit figyelembe véve felülvizsgálják a kontingensszinteket.
      2. cikk
      A 2009. május 1-jétől2010. április 30-ig tartó első 12 hónapos időszakra vonatkozó vámmentes kontingensmennyiségeket átviszik a 2010. május 1-jétől2011. április 30-ig tartó időszakra.
      Amennyiben a 2010. május 1-jétől2011. április 30-ig tartó vámkontingens-időszakra vonatkozó vámkontingensek mennyiségét nem használják ki teljes mértékben, a megmaradt mennyiséget átviszik a 2011. május 1-jétől2012. április 30-ig tartó vámkontingens-időszakra. Ennek érdekében a 2010. május 1-jétől2011. április 30-ig tartó időszakban alkalmazandó vámkontingensre vonatkozó lehívásokat a 2011. szeptember 1-jét követő második bizottsági munkanapon leállítják. A következő munkanapon e vámkontingens felhasználatlan mennyiségét a 2011. május 1-jétől2012. április 30-ig tartó időszakra alkalmazandó megfelelő vámkontingens keretében hozzáférhetővé teszik. Ezt az időpontot követően visszamenőleges lehívás vagy visszatérítés nem lehetséges a 2010. május 1-jétől2011. április 30-ig tartó időszakban alkalmazandó vámkontingens terhére.
      3. cikk
      A Szerződő Felek e jegyzőkönyvet saját eljárásaikkal összhangban kötelesek megerősíteni vagy jóváhagyni. A megerősítő vagy jóváhagyó okiratokat az Európai Unió Tanácsának Főtitkárságán kell letétbe helyezni.
      E kiegészítő jegyzőkönyv az utolsó megerősítő vagy jóváhagyó okirat letétbe helyezését követő második hónap első napján lép hatályba.
      Az első és második bekezdésben említett eljárások befejeződéséig ezt a jegyzőkönyvet az erről szóló utolsó értesítés letétbe helyezését követő harmadik hónap első napjától ideiglenesen alkalmazni kell.
      4. cikk
      E jegyzőkönyvet, amely egyetlen eredeti példányban angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén és izlandi nyelven készült, és amelynek e nyelveken készült szövegei mind egyaránt hitelesek, az Európai Unió Tanácsa Főtitkárságának irattárában helyezik letétbe, amely e megállapodás valamennyi részes Felének eljuttat egy-egy hitelesített másolatot.

         Съставено в Брюксел на двадесет и осми юли две хиляди и десета година.
         Hecho en Bruselas, el veintiocho de julio de dos mil diez.
         V Bruselu dne 28. července 2010.
         Udfærdiget i Bruxelles, den 28. juli 2010.
         Geschehen zu Brüssel am 28. Juli 2010.
         Brüsselis kahe tuhande kümnenda aasta juulikuu kahekümne kaheksandal päeval
         'Εγινε στις Βρυξέλλες, στις 28 Iουλίου 2010.
         Done at Brussels on the twenty-eighth day of July in the year two thousand and ten.
         Fait à Bruxelles, le vingt-huit juillet deux mil dix.
         Fatto a Bruxelles, addì ventotto luglio duemiladieci.
         Briselē, 2010. gada 28. jūlijā
         Priimta Briuselyje 2010 m. liepos 28 d.
         Kelt Brüsszelben, a kétezer-tizedik év július havának huszonnyolcadik napján.
         Magħmul fi Brussell, it-28 ta’ Lulju 2010.
         Gedaan te Brussel, 28 juli 2010.
         Sporządzono w Brukseli dnia 28 lipca 2010 r.
         Feito em Bruxelas, em vinte e oito de Julho de dois mil e dez.
         Întocmit la Bruxelles, 28 iulie 2010.
         V Bruseli dvadsiateho ôsmeho júla dvetisícdesať.
         V Bruslju, 28. julija 2010
         Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
         Som skedde i Bryssel den tjugoåttonde juli tjugohundratio.
         Gert i Brussel, 28. juli 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

         MELLÉKLET

            A JEGYZŐKÖNYV 1. CIKKÉBEN EMLÍTETT KÜLÖNLEGES RENDELKEZÉSEK

         Az Unió a meglévő vámkontingensek mellett az alábbi éves vámmentes kontingenst nyitja meg az izlandi eredetű termékek részére:

                     KN-kód

                     Árumegnevezés

                     Éves (május 1–április 30.) vámkontingens-mennyiség nettó tömege, eltérő rendelkezés hiányában

                     ex 0303 51 00

                     Hering (Clupea harengus, Clupea pallasii) fagyasztva, a máj és az ikra kivételével (1)

                     950 tonna

                     0306 19 30

                     Fagyasztott norvég homár (Nephrops norvegicus)

                     520 tonna

                     0304 19 35

                     Vörösálsügér (Sebastes spp.) friss vagy hűtött

                     750 tonna

            (1)  A vámkontingens nem vonatkozik azokra az árukra, amelyek esetében a szabad forgalomba bocsátáshoz szükséges vámáru-nyilatkozat benyújtására február 15. és június 15. közötti időszakban kerül sor.

      Az Európai Gazdasági Közösség és a Norvég Királyság közötti megállapodás
      KIEGÉSZÍTŐ JEGYZŐKÖNYVE
      AZ EURÓPAI UNIÓ,
      és
      A NORVÉG KIRÁLYSÁG,
      TEKINTETTEL az Európai Közösség és a Norvég Királyság között 1973. május 14-én aláírt megállapodásra, valamint a halak és halászati termékek Norvégia és a Közösség közötti kereskedelmére alkalmazandó jelenlegi szabályokra,
      TEKINTETTEL az Európai Gazdasági Közösség és a Norvég Királyság közötti megállapodáshoz a Cseh Köztársaságnak, az Észt Köztársaságnak, a Ciprusi Köztársaságnak, a Lengyel Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Szlovén Köztársaságnak és a Szlovák Köztársaságnak az Európai Unióhoz való csatlakozása következtében csatolt kiegészítő jegyzőkönyvre és különösen annak 2. cikkére,
      TEKINTETTEL az Európai Gazdasági Közösség és a Norvég Királyság közötti megállapodáshoz a Bolgár Köztársaságnak és Romániának az Európai Unióhoz történő csatlakozása következtében csatolt kiegészítő jegyzőkönyvére és különösen annak 2. cikkére,
      ELHATÁROZTÁK, HOGY MEGKÖTIK EZT A JEGYZŐKÖNYVET:
      1. cikk
      A Norvégiából származó egyes halak és halászati termékek Európai Unióba történő behozatalára alkalmazandó különös rendelkezéseket e jegyzőkönyv és annak melléklete állapítja meg.
      Az éves vámmentes kontingenseket e jegyzőkönyv melléklete állapítja meg. E vámkontingensek 2009. május 1-jétől2014. április 30-ig érvényesek. Ezen időszak végéig minden érintett érdekeit figyelembe véve felülvizsgálják a kontingensszinteket.
      2. cikk
      Azokat a vámkontingens-szinteket, amelyeket meg kellett volna nyitni Norvégia számára 2009. május 1-től kezdve e jegyzőkönyv végrehajtásáig, egyenlő részekre kell felosztani, és éves szinten kell allokálni a jelen jegyzőkönyv alkalmazási időszakából hátralévő időszakra.
      3. cikk
      Norvégiának meg kell tennie a szükséges lépéseket a 2006. április 21-i királyi rendeletben foglaltak folyamatosságának biztosítása érdekében, melyek lehetővé teszik az Európai Unió valamely tagállamának lobogója alatt közlekedő hajókkal Norvégiába szállított halak és halászati termékek szabad áthaladását. E rendelet az 1. cikkben említett időszakban alkalmazandó, amint végrehajtásra kerülnek az éves vámkontingensek.
      4. cikk
      Az e jegyzőkönyv mellékletében felsorolt vámkontingensekre alkalmazandó származási szabályok azonosak az Európai Gazdasági Közösség és a Norvég Királyság között 1973. május 14-én aláírt megállapodás 3. jegyzőkönyvében rögzítettekkel.
      5. cikk
      E jegyzőkönyvet a Felek saját eljárásuknak megfelelően megerősítik vagy jóváhagyják. A megerősítő vagy jóváhagyó okiratokat az Európai Unió Tanácsának Főtitkárságán kell letétbe helyezni.
      E jegyzőkönyv az utolsó megerősítő vagy jóváhagyó okirat letétbe helyezését követő második hónap első napján lép hatályba.
      Az első és második bekezdésben említett eljárások befejeződéséig ezt a jegyzőkönyvet az erről szóló utolsó értesítés letétbe helyezését követő harmadik hónap első napjától ideiglenesen alkalmazni kell.
      6. cikk
      E jegyzőkönyv egyetlen eredeti példányban, angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén és norvég nyelven készült, és az e nyelveken készült szövegeinek mindegyike egyaránt hiteles; a megállapodást az Európai Unió Tanácsának Főtitkárságánál helyezik letétbe, amely minden részes fél részére eljuttat egy-egy hitelesített másolatot.

         Съставено в Брюксел на двадесет и осми юли две хиляди и десета година.
         Hecho en Bruselas, el veintiocho de julio de dos mil diez.
         V Bruselu dne 28. července 2010.
         Udfærdiget i Bruxelles, den 28. juli 2010.
         Geschehen zu Brüssel am 28. Juli 2010.
         Brüsselis kahe tuhande kümnenda aasta juulikuu kahekümne kaheksandal päeval
         Έγινε στις Βρυξέλλες, στις 28 Iουλίου 2010.
         Done at Brussels, on the twenty-eighth day of July in the year two thousand and ten.
         Fait à Bruxelles, le vingt-huit juillet deux mil dix.
         Fatto a Bruxelles, addì ventotto luglio duemiladieci.
         Briselē, 2010. gada 28. jūlijā
         Priimta Briuselyje, 2010 m. liepos 28 d.
         Kelt Brüsszelben, a kétezer-tizedik év július havának huszonnyolcadik napján.
         Magħmul fi Brussell, it-28 ta’ Lulju 2010.
         Gedaan te Brussel, 28 juli 2010.
         Sporządzono w Brukseli dnia 28 lipca 2010 r.
         Feito em Bruxelas, em vinte e oito de Julho de dois mil e dez.
         Întocmit la Bruxelles, 28 iulie 2010.
         V Bruseli dvadsiateho ôsmeho júla dvetisícdesať.
         V Bruslju, 28. julija 2010.
         Tehty Brysselissä kahdentenakymmenentenäkahdeksantena päivänä, heinäkuuta vuonna kaksituhattakymmenen.
         Som skedde i Bryssel den tjugoåttonde juli tjugohundratio.
         Utferdiget i Brussel, 28. juli 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            For Kongeriket Norge

         MELLÉKLET

            A JEGYZŐKÖNYV 1. CIKKÉBEN EMLÍTETT KÜLÖNLEGES RENDELKEZÉSEK

         A meglévő vámmentes kontingenseken kívül az Európai Unió a következő éves vámmentes kontingenseket nyitja meg a Norvégiából származó termékek előtt:

                     KN-kód

                     Árumegnevezés

                     Éves (május 1–április 30.) vámkontingens-mennyiség nettó tömege, eltérő rendelkezés hiányában

                     0303 29 00

                     Más fagyasztott szalmonidák

                     2 000 tonna

                     0303 51 00

                     Hering (Clupea harengus, Clupea pallasii) fagyasztva, a máj és az ikra kivételével (1)

                     45 800 tonna

                     0303 74 30

                     Makréla (Scomber scombrus és Scomber japonicus) fagyasztva, egészben, a máj és az ikra kivételével (2)

                     39 800 tonna

                     0303 79 98

                     Más hal fagyasztva, a máj és az ikra kivételével

                     2 200 tonna

                     ex 0304 29 75
                     0304 99 23

                     Heringfilé (Clupea harengus és Clupea pallasii) fagyasztva
                     Fagyasztott heringhús (kopoltyúfedő) (Clupea harengus és Clupea pallasii) (3)

                     67 600 tonna

                     ex 1605 20 10
                     ex 1605 20 91
                     ex 1605 20 99

                     Garnélarák és fűrészes garnélarák, hámozva és fagyasztva, elkészítve vagy tartósítva

                     7 000 tonna

                     ex 1604 12 91
                     ex 1604 12 99

                     Hering, fűszerezett és/vagy ecetben vagy sós lében pácolva, tartósítva (4)

                     3 000 tonna (nettó száraz tömeg)

            (1)  A vámkontingens nem vonatkozik azokra az árukra, amelyek esetében a szabad forgalomba bocsátáshoz szükséges vámáru-nyilatkozat benyújtására február 15. és június 15. közötti időszakban kerül sor.

            (2)  A vámkontingens nem vonatkozik azokra az árukra, amelyek esetében a szabad forgalomba bocsátáshoz szükséges vámáru-nyilatkozat benyújtására február 15. és június 15. közötti időszakban kerül sor.

            (3)  A vámkontingens nem vonatkozik azokra a 0304 99 23 KN-kód alatti árukra, amelyek esetében a szabad forgalomba bocsátáshoz szükséges vámáru-nyilatkozat benyújtására február 15. és június 15. közötti időszakban kerül sor.

            (4)  Ezt a vámkontingenst 4 000 tonnára (nettó száraz tömeg) kell emelni a 2010. május 1–2011. április 30. közötti időszakban, 5 000 tonnára (nettó száraz tömeg) 2011. május 1–2012. április 30. közötti időszakban, és 6 000 tonnára (nettó száraz tömeg) minden ezt követő 12 hónapos, május elsejétől április 30-ig tartó időszakban.


title: 2012/622/EU: Az Európai Parlament határozata ( 2012. május 10. ) az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2012. május 10. ) az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               17.10.2012

               HU

               Az Európai Unió Hivatalos Lapja

               L 286/377

         AZ EURÓPAI PARLAMENT HATÁROZATA
   (2012. május 10.)
   az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítésről
   (2012/622/EU)
   AZ EURÓPAI PARLAMENT,

               —

               tekintettel az Európai Gyógyszerügynökség 2010-es pénzügyi évre vonatkozó végleges éves beszámolójára,

               —

               tekintettel az Európai Gyógyszerügynökség 2010-es pénzügyi évre vonatkozó éves beszámolójáról szóló számvevőszéki jelentésre, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Gyógyszerügynökséget létrehozó 726/2004/EK európai parlamenti és tanácsi rendeletre (3) és különösen annak 68. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0107/2012),

               1.

               elhalasztja határozatát az Európai Gyógyszerügynökség ügyvezető igazgatójának az ügynökség 2010-es pénzügyi évre szóló költségvetése végrehajtására vonatkozó mentesítésére vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Gyógyszerügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon közzétételükről az Európai Unió Hivatalos Lapjában (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 366., 2002.12.15., 27. o.

      (2)  HL L 248., 2002.9.16., 1. o.

      (3)  HL L 136., 2004.4.30., 1. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az Európai Gyógyszerügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Gyógyszerügynökség 2010-es pénzügyi évre vonatkozó végleges éves beszámolójára,

                  —

                  tekintettel az Európai Gyógyszerügynökség 2010-es pénzügyi évre vonatkozó éves beszámolójáról szóló számvevőszéki jelentésre, az ügynökség válaszaival együtt (1),

                  —

                  tekintettel a Tanács 2012. február 21-i ajánlására (06083/2012 – C7-0051/2012),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Európai Gyógyszerügynökséget létrehozó 726/2004/EK európai parlamenti és tanácsi rendeletre (3) és különösen annak 68. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A7-0107/2012),

                  A.

                  mivel az Európai Gyógyszerügynökség 2009-es pénzügyi évre vonatkozó éves beszámolójáról szóló jelentésében a Számvevőszék véleményében fenntartásokat fogalmazott meg az annak alapjául szolgáló ügyletek jogszerűségét és szabályszerűségét illetően;

                  B.

                  mivel 2011. május 10-i határozatában (5) a Parlament úgy határozott, hogy elhalasztja az Európai Gyógyszerügynökség ügyvezető igazgatója számára az ügynökség 2009-es pénzügyi évre szóló költségvetésének végrehajtására vonatkozó mentesítés megadására vonatkozó határozatát, 2011. október 25-i határozatában (6) azonban megadta a mentesítést;

                  C.

                  mivel 2011. október 25-én a Parlament megadta a mentesítést az ügynökség ügyvezető igazgatójának az ügynökség 2009-es pénzügyi évre szóló költségvetésének végrehajtására vonatkozóan, és a mentesítési határozatot kísérő állásfoglalásban a Parlament többek között:

                              —

                              hangsúlyozza, hogy a mentesítésért felelős hatóságnak a következő mentesítési eljárások során folytatnia kell az ügynökség – a Számvevőszék és a Belső Ellenőrzési Szolgálat (IAS) jelentésében feltárt – komoly hiányosságainak orvosolására tett intézkedések végrehajtási szintjének alapos ellenőrzését,

                              —

                              sürgette az ügynökséget, hogy tájékoztassa a mentesítésért felelős hatóságot az összeférhetetlenség kezelése tekintetében a magatartási kódex tényleges betartásával kapcsolatos kérdésekben tett lépésekről,

                              —

                              ragaszkodott ahhoz, és erre figyelmeztette is az ügynökséget, hogy a vonatkozó ellenőrzési jelentésekben említett intézkedéseket – beleértve a 2010. évre vonatkozót is – maradéktalanul hajtsák végre a következő mentesítési eljárás megkezdéséig;

                  D.

                  mivel a Számvevőszék megállapította, hogy kellő mértékben megbizonyosodott arról, hogy a 2010-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek;

                  E.

                  mivel az ügynökség 2010-es költségvetése 208 400 000 EUR volt, ami a 2009-es pénzügyi évhez képest 7,20 %-os növekedést jelent;

                  F.

                  mivel az ügynökség költségvetéséhez való kezdeti uniós hozzájárulás 2010-ben 28 279 600 EUR-t tett ki, szemben a 2009-es 36 390 000 EUR-val (7), és mivel az ügynökség költségvetéséhez való teljes uniós hozzájárulás 2010-ben elérte a 36 600 100 EUR-t,

         A 2009. évi mentesítés nyomon követése

                  1.

                  elvárja, hogy az ügynökség tájékoztassa a mentesítésért felelős hatóságot az alábbiakkal kapcsolatos kérdésekben tett lépésekről:

                              —

                              azon cselekvési terv igazgatótanács általi elfogadásának folyamata, amely egyedi intézkedéseket és végrehajtási ütemtervet tartalmaz a beszerzési eljárások hiányosságainak kiküszöbölése érdekében,

                              —

                              a személyzet és a szakértők összeférhetetlenségének megállapítására és kezelésére vonatkozó meglévő eljárások tényleges alkalmazásának részletes ellenőrzése,

                        felhívja a Számvevőszéket, hogy kellő mértékben bizonyosodjon meg arról, hogy az ügynökség hatékonyan foglalkozott a közbeszerzési eljárásokkal kapcsolatos hiányosságaival, valamint az IAS-t arra, hogy biztosítsa a mentesítésért felelős hatóságot az ügynökség személyzete és szakértői tekintetében fennálló összeférhetetlenségek kezelésére vonatkozó eljárások sikeres alkalmazásáról;

                  2.

                  felszólítja az ügynökséget és az IAS-t annak haladéktalan ellenőrzésére, hogy az ellenőrzési jelentésekben meghatározott összes intézkedést – beleértve a 2010-re vonatkozót – megvalósították-e és arra, hogy ennek megfelelően tájékoztassák a mentesítésért felelős hatóságot;

                  3.

                  megjegyzi az ügynökségtől kapott tájékoztatás alapján, hogy 2011. december 15-én az igazgatótanácsa jóváhagyta azon javaslatot, hogy az igazgatótanács 2012. júliusi ülésén az ügynökség nyújtson be az alábbiakkal kapcsolatos részletes végrehajtási intézkedéseket:

                              —

                              a közbeszerzéssel és szerződésekkel foglalkozó tanácsadó bizottság új szerkezetének és hatáskörének megállapítása,

                              —

                              többéves beszerzési terv végrehajtása,

                              —

                              a fentiekkel kapcsolatos felelősségi kör meghatározása,

                        nyomatékosan kéri, hogy az igazgatótanács legkésőbb 2012. június 30-ig küldje el a cselekvési tervet a mentesítésért felelős hatóságnak;

         Költségvetési és pénzgazdálkodás

                  4.

                  emlékeztet rá, hogy az Unió kezdeti hozzájárulása az ügynökség költségvetéséhez 2010-ben 26 335 100 EUR-t tett ki; megállapítja ugyanakkor, hogy ezt az összeget kiegészítette a többlet visszafizetéséből befolyó 10 265 000 EUR, így az Unió teljes hozzájárulása 2010-ben elérte a 36 600 100 EUR-t;

                  5.

                  hangsúlyozza, hogy az Európai Unió 2010-es pénzügyi évre szóló általános költségvetése, annak véglegesen elfogadott formájában az ügynökség költségvetéséhez való kezdeti uniós hozzájárulásra két különböző összeget (28 279 600 EUR és 26 335 100 EUR) tüntet fel; ezért sürgeti a Bizottságot, hogy tájékoztassa a mentesítésért felelős hatóságot az ügynökségnek biztosított támogatás pontos összegéről;

                  6.

                  nyugtázza, hogy az ügynökség költségvetését egyrészt az EU költségvetéséből, másrészt a gyógyszeripar által az uniós forgalombahozatali engedély megszerzése vagy fenntartása érdekében fizetett díjakból finanszírozzák; az éves tevékenységi jelentés alapján megállapítja, hogy becslések szerint 2010-ben az ügynökség bevételeinek 73 %-a díjakból származott, és hogy a díjakból befolyó bevételek növekedésével párhuzamosan az uniós hozzájárulásból származó bevétel relatív aránya 2006 és 2010 között 23 %-ról 14 %-ra csökkent;

                  7.

                  az éves tevékenységi jelentés alapján megállapítja, hogy 2010-ben 17 kivételt rögzítettek a kivételek jegyzékében;

                  8.

                  nyugtázza, hogy hiányosságokra derült fény az ügynökség által az informatikai beszállítókra vonatkozó hitelezői igények validálására használt rendszerben; tudomásul veszi az ügynökség nyilatkozatát, amely szerint a Számvevőszék által feltárt hiányosságok emberi mulasztásnak tulajdoníthatóak és azokat kijavították, hogy megerősítette a számlák előzetes működési és pénzügyi ellenőrzését, és hogy nem tártak fel további hiányosságokat; felkéri a Számvevőszéket, hogy ellenőrizze ezt, és tájékoztassa a Parlamentet a kérdésről;

         Átvitt előirányzatok és törlések

                  9.

                  tudomásul veszi az ügynökség költségvetési és pénzgazdálkodásról szóló jelentése alapján, hogy a 2011-re automatikusan átvitt előirányzatok összege 41 655 049,44 EUR-t tett ki, ami a lekötött előirányzatok 20,9 %-a, és hogy a 2011-es pénzügyi évre egy nem automatikus átvitelt kértek 3 500 000 EUR összegben, ami a végleges előirányzatok 1,68 %-a;

                  10.

                  aggódik amiatt, hogy a Számvevőszék jelentése szerint a II. címben (Igazgatási kiadások) ismét nagy összegű (17 600 000 EUR-s) előirányzat-átvitelre került sor; hangsúlyozza, hogy ez azt jelzi, hogy késedelmet szenvedett az ügynökségi költségvetés II. címéből fedezett tevékenységek megvalósítása, és az ügynökség nem tartja tiszteletben az évenkéntiség költségvetési alapelvét;

                  11.

                  aggodalommal veszi tudomásul a Számvevőszék további észrevételét, mely szerint csak az áthozott előirányzatok 36 %-a felelt meg az adott év elhatárolt kiadásainak, miközben az áthozott összegek 64 %-a nem a 2010-es pénzügyi évre vonatkozott;

                  12.

                  hangsúlyozza, hogy a Számvevőszék az előző pénzügyi években is az átvitelek magas szintjét jelentette; rámutat különösen arra, hogy a 2009-es költségvetésben a Számvevőszék 19 500 000 EUR-s átvitelről (az ügynökség kötelezettségvállalási előirányzatainak 38 %-a) tett jelentést, 2008-ban pedig 36 000 000 EUR-s átvitelről (a 2008-as költségvetés 19,7 %-a);

                  13.

                  tudomásul veszi az ügynökség költségvetési és pénzgazdálkodásról szóló jelentése alapján, hogy 2010-ben összesen 9 074 296,49 EUR előirányzatot töröltek, míg 2009-ben 7 693 276,58 EUR-t; tudomásul veszi az ügynökség válaszát, miszerint a törölt kiadási előirányzatok szintje a tényleges bevételek szigorú figyelemmel kísérésének és a kiadásokhoz való hozzáigazítások eredménye; ezért sürgeti az ügynökséget, hogy haladéktalanul tegyen lépéseket a törölt előirányzatok szintjének csökkentésére, és fogadjon el cselekvési tervet, amely konkrét intézkedéseket – köztük a díjakból származó bevételek és beérkezésük időszakának szigorúbb megbecslésére irányuló intézkedéseket – és határidőket ír elő ennek a régóta fennálló problémának 2012. június 30-ig történő kezelésére;

         Közbeszerzési eljárások és átcsoportosítások

                  14.

                  az éves tevékenységi jelentés alapján megállapítja, hogy a keretszerződések alapján megkötött 165 egyedi szerződésen kívül az ügynökség 2010-ben 70 közbeszerzési eljárást bonyolított le, melyek értéke meghaladta a 25 000 EUR-t;

                  15.

                  tudomásul veszi az ügynökség költségvetési és pénzgazdálkodásról szóló jelentése alapján, hogy 2010-ben 13 átcsoportosítást hagytak jóvá, összesen 13 714 500 EUR összegben (a végleges előirányzatok 15,29 %-a); rámutat továbbá, hogy az ügynökség 2009-ben már jóváhagyott 10 átcsoportosítást, összesen 9 609 000 EUR összegben; felszólítja az ügynökséget, hogy fogadjon el cselekvési tervet, amely konkrét intézkedéseket és határidőket ír elő ennek a régóta fennálló problémának a kezelésére;

         A szolgáltatások díjazására szolgáló rendszer

                  16.

                  sürgeti az ügynökséget, hogy a tagállamok nemzeti hatóságai által nyújtott szolgáltatások díjazására olyan rendszert hozzon létre, amely a tagállamoknál felmerült tényleges költségeket veszi alapul; felhívja az ügynökséget, hogy haladéktalanul tájékoztassa a mentesítésért felelős hatóságot, amint ez a rendszer bevezetésre kerül; nyugtázza ezzel összefüggésben, hogy az új kifizetési rendszert a 2009. december 10-i igazgatótanácsi ülésen már bemutatták, a javaslat akkor azonban végül elutasításra került;

                  17.

                  támogatja az ügynökség végrehajtói és igazgatási szinten tett erőfeszítéseit, amelyek a tagállamok nemzeti hatóságai által a szolgáltatásokért biztosított fizetési rendszer reformjára irányulnak, amely rendszernek egyértelműen a valós költségeken kell alapulnia; sürgeti az igazgatóságot, hogy lépjen előre e kérdésben;

                  18.

                  megállapítja, hogy az új kifizetési rendszer elutasításával az igazgatótanács jelentős kockázatokat fogad el és vállal értük közvetlen felelősséget, úgymint a jogszabályi megfelelés hiánya, a jelenlegi díjazási rendszerre gyakorolt lehetséges pénzügyi hatás, illetve az ügynökség hírnevét érintő kockázatok; ezért elutasítja az igazgatótanács megkérdőjelezhető magatartását, és felszólítja az ügynökséget arra, hogy fogadjon el cselekvési tervet az ügyben és 2012. június 30-ig tájékoztassa a mentesítésért felelős hatóságot;

         Humánerőforrás-gazdálkodás

                  19.

                  felhívja az ügynökséget, hogy szigorítsa munkaerő-felvételi eljárását, és gondoskodjon annak pontos dokumentálásáról; felszólítja az ügynökséget, hogy különösen a szerződéses alkalmazottakkal kapcsolatos munkaerő-felvételi iratok dokumentálását javítsa, és sürgeti a kinevezésre jogosult hatóságot, hogy fogadja el a felvételi bizottság által javasolt tartaléklistákat;

                  20.

                  a Számvevőszék tájékoztatása alapján nyugtázza továbbá, hogy az ügynökség nem megfelelően különböztette meg a munkaerő-kölcsönzésen keresztül történő toborzást és a szerződéses alkalmazottak felvételét; ezért felszólítja az ügynökséget, hogy munkaerő-kölcsönzés útján csak rövid távú igényeit elégítse ki és biztosítson átlátható hozzáférést a szerződéses alkalmazotti álláshelyekhez;

         Összeférhetetlenség kezelése

                  21.

                  sürgeti az ügynökséget, hogy biztosítsa az összes illetékes nemzeti hatóságra és a saját maga által végzett ellenőrzésre alkalmazandó közös szakértői értékelési módszer kidolgozásának központi koordinációját; megjegyzi, hogy az ügynökség és a valamennyi illetékes nemzeti hatóság által aláírt, a szakértők tudományos színvonalának ellenőrzéséről szóló egyetértési nyilatkozat 2011. július 4-i hatálybalépését követően továbbra is az ügynökség felel egy közös szakértői értékelés és az annak során alkalmazott módszer kidolgozásáért és koordinációjáért;

                  22.

                  hangsúlyozza, hogy az ügynökségnek véglegesítenie kell a tudományos értékelés függetlenségéről szóló egyetértési nyilatkozat aláírását, el kell végeznie a belső eljárások megfelelő vonatkozó módosítását, és frissítenie kell a szakértői adatbázist; tudomásul veszi az ügynökség válaszát, miszerint a tudományos értékelés függetlenségéről szóló egyetértési nyilatkozatok aláírása 2011 októberében megtörtént, és hogy a szakértői adatbázist frissítették annak érdekében, hogy lehetővé váljon az elektronikus érdekeltségi nyilatkozatok adatbázisba történő közvetlen feltöltése; felszólítja az ügynökséget, hogy 2012. június 30-ig tájékoztassa a mentesítésért felelős hatóságot ezen intézkedések végrehajtásának állapotáról; felkéri továbbá az IAS-t, hogy tájékoztassák a mentesítésért felelős hatóságot, amint az ügynökség ténylegesen végrehajtja ezeket a nagyon jelentős ajánlásokat;

                  23.

                  felhívja az ügynökséget, hogy tájékoztassa a mentesítésért felelős hatóságot arról, hogy a tudományos értékelés függetlenségéről szóló egyetértési nyilatkozat valamennyi illetékes nemzeti hatóság általi aláírásáig hogyan biztosítja a szakértők bevonására vonatkozó eljárások teljes körű végrehajtását;

                  24.

                  sürgeti az ügynökséget, hogy tegyen jelentést az olyan magánszervezetek által rendezett konferenciák szervezésében történő részvételéről, mint a Szabályozási Ügyekkel Foglalkozó Szakemberek Szervezete (TOPRA);

                  25.

                  tudomásul veszi az ügynökség tájékoztatása alapján a személyzeti szabályzat Európai Gyógyszerügynökség alkalmazottai bejelentett érdekeltségeinek kezeléséről szóló 11a. és 13. cikkével kapcsolatos szabályokról szóló határozat igazgatótanács általi, valamint az Európai Gyógyszerügynökség kiküldött nemzeti szakértői, vendégszakértői, gyakornokai és ideiglenes alkalmazottai bejelentett érdekeinek kezelésével kapcsolatos szabályokról szóló határozat ügyvezető igazgató általi 2012. február 1-jén történt elfogadását; sürgeti az ügynökséget, hogy 2012. június 30-ig tájékoztassa a mentesítésért felelős hatóságot az e határozatok végrehajtását célzó konkrét intézkedésekről annak érdekében, hogy a két határozatban foglalt valamennyi kategória tekintetében a Parlament és az igazgatótanács tagjai értékelni tudják az esetlegesen felmerülő összeférhetetlenségek konkrét kezelését;

                  26.

                  aggodalommal látja, hogy a feladatok nem megfelelő elkülönítéséből adódóan a pénzügyi folyamatok tekintetében a kifizetések feldolgozása terén is felmerülnek lehetséges összeférhetetlenségek; sürgeti az ügynökséget, hogy ezt kellő figyelmet fordítson erre a nagyon jelentős kockázatra, és hozzon azonnali intézkedéseket a hiba kijavítására;

                  27.

                  megjegyzi, hogy az ügynökség volt ügyvezető igazgatója 2010. december 28-án levelet írt az ügynökségnek, amelyben körvonalazta azokat a tevékenységeket, amelyekhez megbízatásának végeztével szándékozott hozzáfogni; úgy véli, hogy az ügynökség igazgatóságának elnöke által 2011. január 11-én hozott első határozat – miszerint engedélyezik az ügynökség volt ügyvezető igazgatójának új tevékenységeit – az összeférhetetlenséggel kapcsolatos uniós jogszabályok megsértését jelenti, különösen az Európai Unió tisztviselőinek személyzeti szabályzata II. címének 16. cikke vonatkozásában; emlékeztet rá, hogy az Európai Unió egyéb alkalmazottaira vonatkozó alkalmazási feltételek II. címének 11. cikke és IV. címének 91. cikke értelmében e rendelkezés analógia révén az ideiglenes és a szerződéses alkalmazottakra is vonatkozik; úgy véli, hogy a volt ügyvezető igazgató jövőbeli tevékenységeivel kapcsolatos korlátozások igazgatóság általi elfogadása 2011. március 17-én – amelyre csak széles körű nyilvános tiltakozás után került sor – egyértelmű bizonyíték arra nézve, hogy az ügynökség eredetileg sem alkalmazta megfelelő módon a személyzeti szabályzatot, ami komoly kérdéseket vet fel azzal kapcsolatosan, hogy általában véve az ügynökség alkalmazza-e a szabályokat; kéri az ügyvezető igazgatót, hogy nyújtson be részletes jelentést a személyzeti szabályzat 16. cikkének az ügynökségben való végrehajtásáról;

                  28.

                  komolyan aggódik amiatt, hogy az ügynökség és annak igazgatótanácsa nem képes sikeres megoldást találni az összeférhetetlenség problémájára; tudomásul veszi, hogy 2012 áprilisában az ügynökség elfogadta a tudományos bizottság tagjai és a szakértők összeférhetetlenségeinek kezelésével kapcsolatos felülvizsgált politikát, valamint a bizottság tagjaival és a szakértőkkel szemben hűtlen kezelés esetén alkalmazandó eljárást; továbbra is meggyőződése, hogy az új politika és eljárás hatékonyságát egyedül azok végrehajtása és a konkrét eredmények képesek bizonyítani; úgy véli, hogy az ügynökségnek a szakértők és a tudományos bizottság tagjai által tett valamennyi érdekeltségi nyilatkozatot ellenőriznie kell 2012 folyamán; ezért felhívja az ügynökséget, hogy szolgáltasson adatokat – számokat és neveket – az eljárás végrehajtását követően; továbbá felhívja az ügynökséget, hogy 2012 augusztusának végéig ellenőrizze a szakértők érdekeltségi nyilatkozatainak és a tudományos bizottság tagjai érdekeltségi nyilatkozatainak legalább 75 %-át, illetve adja át a mentesítésért felelős hatóságnak az ellenőrzés eredményeit a többi érdekeltségi nyilatkozat ellenőrzésére vonatkozó cselekvési terv és annak ütemterve kíséretében;

                  29.

                  emlékeztet rá, hogy miután az ügynökség korábbi ügyvezető igazgatója gyakorlatilag az ügynökségtől való távozását követően azonnal egy olyan tanácsadó cég alkalmazásába került, amely többek között gyógyszeripari cégeknek ad tanácsot, a mentesítésért felelős hatóság aggályokat fogalmazott meg az ügynökség tényleges függetlenségével és azzal kapcsolatban, ahogyan igazgatótanácsa a személyzeti szabályzat 16. cikkét végrehajtotta; aggasztónak tartja továbbá azon állításokat, melyek szerint az ügynökség korábbi ügyvezető igazgatója még hivatali ideje alatt saját tanácsadó céget hozott létre; sürgeti az ügynökséget, hogy 2012. június 30-ig nyújtson további információkat az ügyről a mentesítésért felelős hatóságnak;

                  30.

                  sürgeti a Számvevőszéket, hogy véglegesítse és nyújtsa be az ügynökségnél tapasztalt összeférhetetlenségről szóló jelenlegi ellenőrzését;

                  31.

                  sajnálatosnak tartja, hogy a szakértők közül sokan nem tették közzé érdekeltségi nyilatkozataikat, és hogy az illetékes nemzeti ügynökség és az ügynökség által közzétett nyilatkozatok összehasonlítása bizonyos esetekben jelentős eltéréseket mutat; sajnálatosnak tarja továbbá, hogy az ügynökség igazgatótanácsának legalább egy tagja, aki egyébként az emberi felhasználásra szánt gyógyszerkészítmények bizottságának (CHMP) póttagja is, nem jelentette be az egyik gyógyszeripari cégnél a közelmúltban végzett vezetői tevékenységét;

                  32.

                  üdvözli az ügynökség kezdeményezését, melynek értelmében honlapján közzéteszi vezető beosztású alkalmazottai és a gyógyszerkészítmények értékelésével foglalkozó szakértők érdekeltségi nyilatkozatait; érdeklődéssel veszi tudomásul, hogy a szakértők jegyzéke összeférhetetlenségi kockázatukat is jelzi; úgy véli, hogy legalább az előző munkahelyeket – a szakmai hátteret – szintén közzé kellene tenni az érdekeltségi nyilatkozatokkal együtt e nyilatkozat ellenőrizhetősége és a lehetséges összeférhetetlenségek feltárása érdekében; ezért felkéri az ügynökséget, hogy 2012. június 30-ig tájékoztassa a Parlamentet ezen intézkedések végrehajtásának állásáról;

                  33.

                  sürgeti az ügynökséget, hogy ellenőrizze a neki benyújtott érdekeltségi nyilatkozatokat, és hajtson végre véletlenszerű részletes ellenőrzéseket, konkrétan olyan rendszer kialakításával, amelynek keretében az érdekeltségi nyilatkozatokat egybevetik az érintett iparágaktól és nemzeti ügynökségektől kapott adatokkal;

                  34.

                  mindazonáltal aggasztónak tartja az ügynökségnek az érdekeltségi nyilatkozatok ellenőrzésével kapcsolatos hozzáállását, amely elsősorban a bizalmon és nem az ellenőrzésen alapszik; különösen aggasztónak találja, hogy az illetékes nemzeti ügynökségek és az ügynökség által közzétett szakértői érdekeltségi nyilatkozatok összehasonlítása bizonyos esetekben jelentős eltéréseket mutat; ezért sürgeti az ügynökséget, hogy hozzon létre olyan valódi mechanizmust, amely lehetővé teszi az érdekeltségi nyilatkozatok ügynökség által történő megfelelő ellenőrzését, és hogy a kérdésről 2012. június 30-ig tájékoztassa a mentesítésért felelős hatóságot;

                  35.

                  sürgeti az ügynökséget, hogy az összeférhetetlenséggel kapcsolatos politikáját érvényesítse az igazgatótanács esetében is;

                  36.

                  megjegyzi, hogy az összeférhetetlenségek uniós ügynökségek általi kezeléséről szóló különjelentés keretében a Számvevőszék már ellenőrizte az ügynökséget; a Számvevőszék tájékoztatása alapján tudomásul veszi, hogy az említett különjelentés közzétételére 2012. június végéig kerül sor; álláspontja szerint tekintettel az összeférhetetlenség témájának az ügynökségnél történt megkérdőjelezésével kapcsolatos bírálatokra, a mentesítésről szóló határozatot a különjelentés közzétételéig el kellene halasztani, hogy figyelembe lehessen venni a Számvevőszék e kérdéssel kapcsolatos észrevételeit;

                  37.

                  úgy véli, hogy az összeférhetetlenségek hatékony kezelése alapvető fontosságú a nyilvánosság ügynökség munkája iránti bizalmának fenntartásához;

                  38.

                  elismeri az ügynökség azon szándékát, hogy közzétegye a gyógyszerkészítmények értékelésében részt vevő szakértők érdeknyilatkozatait; azonban sajnálattal állapítja meg, hogy több szakértő még nem tette közzé érdeknyilatkozatát;

                  39.

                  tudomásul veszi, hogy az igazgatótanács 2011. március 17-én korlátozásokat fogadott el az egykori ügyvezető igazgató jövőbeli szakmai tevékenységeivel kapcsolatban, miután a Parlament által is támogatott nyilvános tiltakozás indult azt követően, hogy az igazgatótanács 2011 januárjában a volt igazgató új tevékenységeinek teljes körű jóváhagyásáról határozott; ebben az összefüggésben emlékeztet rá, hogy a Környezetvédelmi, Közegészségügyi és Élelmiszerbiztonsági Bizottság 2011 júniusában látogatást tett az ügynökségben, hogy nyomon kövesse az ügyet és további tájékoztatást szerezzen az eljárások javulásáról; emlékeztet továbbá arra, hogy a bizottság 2011 júliusában eszmecserét tartott a kijelölt ügyvezető igazgatóval, ahol újból foglalkoztak a kérdéssel annak érdekében, hogy a jövőben ilyen eset ne forduljon elő többé;

         Teljesítmény

                  40.

                  véleménye szerint az emberi használatra szánt gyógyszerekre vonatkozó tudományos tanácsadás támogatására az ügynökségen belül működő rendszerek megfelelőségének és eredményességének értékelése az ügynökség által nyújtott teljesítmény mérésének fontos eszköze;

                  41.

                  tudomásul veszi a termékek és szolgáltatások (vélemények, jelentések, tudományos tanácsadás, vizsgálatok) számának 2009-hez képest történő növekedését; elégedett a ritka betegségek gyógyszereiről szóló, 1999. december 16-i 141/2000/EK európai parlamenti és tanácsi rendelet (8) végrehajtásával, és ösztönzi az ügynökséget, hogy folytassa a ritka betegségek kijelölt gyógyszereivel kapcsolatos kutatás és fejlesztés, valamint e gyógyszerek forgalomba hozatalának ösztönzésére irányuló intézkedéseit;

         Belső ellenőrzés

                  42.

                  az ügynökség tájékoztatása alapján nyugtázza, hogy az IAS ajánlásai közül 11 „nagyon jelentős” ajánlást még végre kell hajtani; nyugtázza, hogy ezek közül egy esetében az ügynökség azt jelentette, hogy az ajánlást teljesítették, és ezt az IAS jelenleg vizsgálja;

                  43.

                  aggodalmának ad hangot azzal kapcsolatban, hogy ezen „nagyon jelentős” ajánlások közül hétnek a végrehajtása akár több mint tizenkét hónap késést szenved; megállapítja, hogy ezek az ajánlások az alábbiakat érintik:

                              —

                              a személyzeti szabályzat 110. cikkének való megfelelés,

                              —

                              a munkaerő-felvételi eljárás,

                              —

                              adatbázisok használata,

                              —

                              a termékek osztályokba sorolására vonatkozó szabályok meghatározása,

                              —

                              a személyzet körében esetlegesen felmerülő összeférhetetlenségek kezelésére vonatkozó iránymutatások,

                              —

                              a szakértők bevonására vonatkozó eljárások,

                              —

                              a feladatok elkülönítése a pénzügyi folyamatokban,

                        sürgeti az ügynökséget, hogy azonnal kezelje az IAS által meghatározott fenti hiányosságokat, és tájékoztassa a mentesítésért felelő hatóságot a megtett lépésekről;

                  44.

                  aggodalmát fejezi ki amiatt, hogy az ügynökség elutasított az alábbiakkal kapcsolatos két „nagyon jelentős” ajánlást:

                              —

                              a nemzeti ügynökségeknek fizetett díjak,

                              —

                              a házon belül dolgozó tanácsadók számának csökkentése,

                        sürgeti ügynökséget, hogy fejtse ki a mentesítésért felelős hatóság számára e két ajánlás elutasításának indokait;

                  45.

                  megjegyzi, hogy ha a belső ellenőrzési szolgálat 2010. szeptemberi nyomonkövetési jelentésében továbbra is úgy ítéli meg, hogy a szakértők függetlensége nem megfelelően került értékelésre, az ügynökség ügyvezető igazgatójának közzé kell tennie egy listát az összes érintett, engedélyezett gyógyszerkészítményről és egy jelentést arról, hogy az ügynökség miképpen szándékozik helyesbíteni ezeket az eljárásokat;

                  46.

                  felhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

                  47.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2012. május 10-i állásfoglalására (9).

         (1)  HL C 366., 2011.12.15., 27. o.

         (2)  HL L 248., 2002.9.16., 1. o.

         (3)  HL L 136., 2004.4.30., 1. o.

         (4)  HL L 357., 2002.12.31., 72. o.

         (5)  HL L 250., 2011.9.27., 173. o.

         (6)  HL L 313., 2011.11.26., 27. o.

         (7)  HL L 64., 2010.3.12., 445. o.

         (8)  HL L 18., 2000.1.22., 1. o.

         (9)  Elfogadott szövegek, P7_TA(2012)0164 (lásd e Hivatalos Lap 388. oldalát).

      MELLÉKLET

         AZ EURÓPAI PARLAMENT UTÓBBI ÉVEKBEN TETT AJÁNLÁSAI

                  Európai Gyógyszerügynökség

                  2006

                  2007

                  2008

                  2009

                  Teljesítmény

                  tárgytalan

                              —

                              A hatékony és eredményes pénzgazdálkodás elvét nem tartották be szigorúan: az ügynökség pénzforgalmi előrejelzését nem készítették el megfelelően

                              —

                              Az ügynökség tevékenységeinek két helyszínen történő végrehajtása többletköltségeket eredményez (közvetlen álláshelyek: 450 000 EUR)

                              —

                              Jó eredmények az igen összetett teljesítményalapú költségvetés-tervezés és a felhasználói elégedettség mérésére szolgáló rendszer bevezetése terén

                              —

                              Az év során felmerült pénzügyi kockázatok fényében felhívja az ügynökséget közvetítői tevékenységének újraértékelésére

                              —

                              Az ügynökség tevékenységeinek két helyszínen történő végrehajtása többletköltségeket eredményez

                              —

                              Elfogadhatatlan, hogy az ügynökség nem alkalmazza eredményesen az összeférhetetlenségek kezelésére vonatkozó szabályokat

                              —

                              2009-ben továbbra sem teljesítettek az IAS több előző éves ellenőrzési jelentésében megfogalmazott 12 nagyon jelentős és 1 döntő jelentőségű ajánlást
                              Elfogadhatatlan, hogy az ügynökség nem tartja be magatartási kódexét; sürgeti az ügynökséget, hogy dokumentálja és értékelje ellenőrzéseit, és a beosztásra vonatkozó döntésekről vezessen aktát, amelyet honlapján elérhetővé kell tennie

                              —

                              Nyomatékosan kéri az ügynökséget, hogy tájékoztassa a mentesítésért felelős hatóságot a szakértők függetlenségének biztosítása érdekében a létrehozása óta foganatosított lépésekről

                              —

                              Kéri az ügynökséget, hogy a 726/2004/EK rendeletben előírt módon töltse fel és rendszeresen frissítse az európai szakértők adatbázisát

                  Átvitt előirányzatok

                  Az évenkéntiség költségvetési alapelvét nem tartották be szigorúan: a kötelezettségvállalási előirányzatok kihasználtsági aránya kevesebb mint 60 % volt; a kötelezettségvállalások több mint 40 %-át átvitték a 2007-es pénzügyi évre

                  Az ügynökség nehézségekbe ütközött a tervezés, valamint a tevékenységei költségvetésben való előirányozása és végrehajtása során: 32 000 000 EUR-t vittek át, 4 000 000 EUR-t töröltek; felszólítja az ügynökséget az évenkéntiség elvének tiszteletben tartására

                  Felszólítja az ügynökséget az évenkéntiség elvének tiszteletben tartására: 2008-ban az átvitt költségvetési előirányzatok értéke 36 000 000 EUR (a 2008-as költségvetés 19,7 %-a), a törölt előirányzatoké pedig 9 700 000 EUR (a 2008-as költségvetés 5,3 %-a) volt

                  A Számvevőszék 19 500 000 EUR-s átvitelről (az ügynökség előirányzatainak 38 %-a) tesz jelentést, amiből 14 800 000 EUR az év végén még nem teljesített tevékenységekre vonatkozott; ez azt jelzi, hogy késedelmet szenvedett a II. címből fedezett tevékenységek megvalósítása, és az ügynökség nem felel meg az évenkéntiség költségvetési alapelvének

                  Közbeszerzési eljárások

                  tárgytalan

                              —

                              Átláthatósági kérdések az alábbiak vonatkozásában: kiválasztási kritériumok, az árral kapcsolatos kritériumok és a közös közbeszerzési eljárások esetében alkalmazott értékelési módszerek

                              —

                              Emlékeztet a közbeszerzések irányításának javítására

                  Sürgeti az ügynökséget, hogy javítson közbeszerzési eljárásainak minőségén annak érdekében, hogy orvosolja a megállapított hiányosságokat: például az árkritériumokra vonatkozó értékelési módszerek alkalmazásával vagy az eljárások kiválasztása megindokolásának alapvető szükségességével kapcsolatos hiányosságokat

                              —

                              Aggodalmát fejezi ki amiatt, hogy a Számvevőszék hibákat állapított meg az ügynökség 2009-es pénzügyi évre szóló teljes költségvetéséhez mérve jelentős összeget képviselő közbeszerzési eljárásokkal kapcsolatban az értékelési kritériumokkal kapcsolatos hiányosságok, pl. ár, eljárások kiválasztása

                              —

                              Sürgeti az ügynökséget, hogy javítson közbeszerzési eljárásainak minőségén annak érdekében, hogy orvosolja a Számvevőszék által megállapított hiányosságokat

                              —

                              Felhívja az ügynökséget, hogy készítsen többéves közbeszerzési tervet

                              —

                              Felhívja az ügynökséget annak biztosítására, hogy a közbeszerzési eljárások eredményeit a szerződések odaítélése előtt ellenőrizzék

                  Díjakból származó bevétel

                  Az ügynökség nem volt képes átfogó elemzést végezni a tagállamok előadóinál felmerült költségekről, annak érdekében, hogy az előadók számára folyósított kifizetéseit, és így az ügyfelei számára felszámolt díjakat objektíven, bizonyítékokra építve állapíthassa meg: ez a díjakról szóló rendelet megszegését jelenti

                  Átláthatósági kérdések a tagállamok előadóinak visszafizetett összegek tekintetében

                  Felhívja a Bizottságot az ügynökség rendkívül magas készpénzállományának vizsgálatára (41 887 000 EUR)

                  Felhívja az ügynökséget a pénzügyi és a tudományos szolgálat közötti jobb koordinációra a visszafizettetési felszólítások elfogadhatatlan mértékű késedelmének orvoslása érdekében

                  Belső ellenőrzés

                  tárgytalan

                  tárgytalan

                  Felszólítja az ügynökséget, hogy hajtsa végre a Bizottság belső ellenőrzési szolgálata által a szakértők összeférhetetlenségének területén megfogalmazott egy „alapvető fontosságú” ajánlást, valamint az alábbiakra vonatkozó nyolc „nagyon fontos” ajánlást: az ügynökség személyzetére vonatkozó összeférhetetlenség dokumentációja, az archiválásra vonatkozó iránymutatások értékelésével és kidolgozásával kapcsolatos adminisztratív eljárások támogatására használt adatbázisok, valamint ezen iránymutatások teljes körű végrehajtása

                              Elfogadhatatlannak tartja, hogy az ügyvezető igazgató megbízhatósági nyilatkozata nem tartalmaz semmilyen fenntartást, így nincs összhangban az ügynökség által elfogadott magatartási kódexben, a Belső Ellenőrzési Szolgálat és a Számvevőszék megbízhatósági nyilatkozatai fényében tett kötelezettségvállalással

                              Kéri, hogy az ügynökség 2011. június 30-ig továbbítsa a mentesítésért felelős hatóság számára az IAS 2007 óta készült jelentéseit

                              Sürgeti az Ügynökséget, hogy sürgősen hajtsa végre a Belső Ellenőrzési Szolgálat ajánlásait, és tájékoztassa a mentesítésért felelő hatóságot a megtett lépésekről